
Budapest Főváros XIV. Kerület Zugló Önkormányzata Képviselő-testülete

…/2021. (.…) önkormányzati rendelete a Budapest Főváros XIV. Kerület Zugló Önkormányzata Képviselő-testületének a közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI.18.) önkormányzati rendelete módosításáról
Budapest Főváros XIV. Kerület Zugló Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 14. pontjában foglalt feladatkörében eljárva, az Alaptörvény 32. cikk (2) bekezdésében meghatározott eredeti jogalkotói hatáskörében a következőket rendeli el:

1.  §
Budapest Főváros XIV. Kerület Zugló Önkormányzata Képviselő-testületének a közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI.18.) önkormányzati rendelete (a továbbiakban: Rendelet) 3/A. §-a a következő pontokkal egészül ki:
(Az önkormányzat honlapján a felhasználók számára elérhetővé teszi továbbá:)
„k) az önkormányzat beszerzési szabályzatát,
l) a közzétett közbeszerzési dokumentumok frissítésének dátumát,
m) a részben vagy egészben önkormányzati tulajdonú gazdasági társaságok listáját és elérhetőségeit, a tulajdonos és a tulajdoni hányad ismertetését,
n) külön menüpontban a tanácsnokok nevét, elérhetőségét, éves beszámolóját és azokat az önkormányzati feladatköröket, amelyek ellátását a képviselő-testület meghatározta a számukra. 
o) a hatályos költségvetés érthetőségét célzó önálló vizualizációs felületet, vagy külön költségvetési kiadványt, vagy prezentációt.”
2. §
A Rendelet 10. §-a helyébe a következő rendelkezés lép:

„10. § (1) Az e rendeletben, valamint más jogszabályokban az adatkezelők részére előírt közzétételi kötelezettségek teljesítését vagy a polgármester által megbízott átláthatósági biztos ellenőrzi, vagy a képviselő-testület által megválasztott átláthatósági biztos tanácsnok felügyeli.

(2) Az átláthatósági biztos, illetve átláthatósági biztos tanácsnok évente tájékoztatja a képviselő-testületet a közzétételi kötelezettségek teljesítéséről, valamint szükség esetén a polgármester vagy a jegyző intézkedését kezdeményezi.”

3. §

E rendelet a kihirdetését követő napon lép hatályba, és az azt követő napon hatályát veszti.

Horváth Csaba
Dr. Tiba Zsolt


polgármester
jegyző

Ez a rendelet kihirdetésre került:


………………………. napján



Dr. Tiba Zsolt



jegyző

